**10. napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2018. szeptember 17.-én tartandó i ülésére.**

**Tárgy: Révfülöp 1177 és 1174/1 hrsz. ingatlanok hasznosítására érkezett javaslat**

 **elbírálása**

**Előterjesztő:** Kondor Géza polgármester

**Előkészítette:** Szakál Norbert ügyintéző

 Jogszabállyal nem ellentétes

 ---------------------------

 Előterjesztő Tóthné Titz Éva

 Jegyzőt helyettesítő aljegyző

**Tisztelt Képviselő-testület!**

Révfülöp Nagyközség Önkormányzata tulajdonában álló 1177 helyrajzi számú, 7429 m2 területű, „kivett közterület” megnevezésű és 1174/1 helyrajzi számú 8331 m2 területű „kivett lakóház, udvar, gazdasági épület” megnevezésű ingatlanok hasznosítása már korábban többször felvetődött a Képviselő-testület részéről. Megfelelő elképzelés hiányában a hasznosításra eddig elfogadható javaslat nem érkezett.

.

A Balatontourist Kft képviseletében Nagy Gábor ügyvezető igazgató írásban kereste meg Révfülöp Nagyközség Polgármesterét, melyben előadja, hogy az általuk bérelt Révfülöp 1178/5 és 1178/7 helyrajzi számú ingatlanok szomszédságában lévő 1177 és 1174/1 hrsz-on nyilvántartott területek hasznosítására lenne elképzelésük, melyet lehetőség esetén pályázati anyag formájában is bemutatnának Révfülöp Nagyközség Önkormányzata Képviselő-testület részére.

Az Önkormányzatnak tudomása van arról, hogy az 1861/2016 (XII.27.) Korm. határozat ***a Balaton kiemelt turisztikai fejlesztési térség meghatározásáról és a térségben megvalósítandó egyes fejlesztések megvalósításához szükséges források biztosításáról* 2**. melléklete szerint várhatóan kiírásra kerül a balatoni kempingek fejlesztéséről szóló pályázat is.

Az Önkormányzat 11/2013 (V.30.) számú vagyonrendeletének 11.§. értelmében az önkormányzati vagyon bérbeadása, illetve más módon történő hasznosítása csak nyilvános pályázati eljárás (versenytárgyalás) útján, a legjobb ajánlatot tevő részére történhet. Ennek következtében a Balatontourist Kft együttműködési ajánlatát elfogadni jelenleg nem áll módunkban.

Tekintettel arra, hogy nevezett területeket egyébként is turisztikai célú hasznosításra szántuk, mindenképpen célszerű lenne élni a pályázati lehetőséggel, ennek érdekében javasoljuk, hogy a Képviselő-testület készítse elő a területek hasznosítására vonatkozó pályázati kiírást, mellyel kapcsolatos döntést egy későbbi testületi döntés alkalmával hozzuk meg.

 **RÉVFÜLÖP NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**/2018. (IX. 16.) HATÁROZATA**

**Révfülöp 1177 és 1174/1 hrsz.-ú ingatlanokat érintő turisztikai célú hasznosítása érkezett**

 **javaslat elbírálása ügyében.**

Révfülöp Nagyközség Önkormányzat Képviselő-testülete a Révfülöp belterület 1177, és 1174/1 helyrajzi számú ingatlanok turisztikai célú hasznosításával kapcsolatos előterjesztést megtárgyalta.

Révfülöp Nagyközség Önkormányzata Képviselő-testülete a Révfülöp 1177 és 1174/1 helyrajzi számon nyilvántartott ingatlanokat érintő turisztikai célú hasznosítás ügyében megbízza Kondor Géza polgármestert a pályázati anyag előkészítésével, ez ezzel összefüggésben álló feladatok elvégzésével.

Felelős: Kondor Géza polgármester

Határidő: folyamatos